|  |
| --- |
| Referat af institutledermøde den 20. marts 2019. |
|  |  |
|  |  |
|  |  |

|  |
| --- |
| 1. **Førsteårskoordinatorer v/prodekanen.**

Prodekanen fremlagde sagen.Der var enighed om ikke at indføre den foreslåede generelle ordning med førsteårskoordinatorer på alle bacheloruddannelser. Begrundelsen var, at behovet for øget koordination varierer meget fra uddannelse til uddannelse, og at en generel ordning derfor kan føre til unødvendig brug af ressourcer. Studieledere kan i stedet henvende sig til den relevante institutleder for en vurdering af eventuelle behov på konkrete uddannelser.1. **Akademisk skriftlighed v/prodekanen.**

Vibeke Christensen fremlagde status for projekt akademisk skriftlighed – herunder oversigt over aktiviteter og foreløbige evalueringer. Derefter drøftedes status og planerne for projektets videre liv.Der var enighed om at:* Der skal fortsat i E 2019 gives midler fra dimensioneringsomstillingspuljen til at gennemføre et kursus for skrivevejledere (som i tidligere semestre) samt til ansættelse af skrivevejledere på udvalgte uddannelser (i cirka samme omfang som i de tidligere semestre) med henblik på at indhøste flere piloterfaringer.
* Projektgruppen skal dog fra nu af have særlige fokuspunkter. Den fremtidige indsats skal:
	+ medtænke og rumme et konkret forslag til, hvordan tiltaget senere kan overgå til drift uden større forøgelse af omkostningerne
	+ være koordineret med det arbejde med de studerendes skriftlighed, der allerede indgår i curriculum på uddannelserne, og herunder medtænke hvordan lokale tiltag for akademisk skriftlighed (typisk i form af VIP-feedback støttet af omstillingspuljen) eventuelt kan spille sammen med det udviklede koncept
	+ i de fremtidige pilotforløb gør modtagelse af skrivevejledning obligatorisk for alle studerende – integreret i den normale undervisning og som ikke et ekstra-curriculært tilbud
	+ gerne inddrage nye uddannelser i pilotforløbene
* I 2020 træffes der endelig beslutning om fakultetets samlede indsats vedrørende akademisk skriftlighed efter endelig afrapportering fra arbejdsgruppen
1. **Kompensation/aflønning for det fastansatte VIP-personale, der varetager bedømmelsen af de fagspecifikke tests.**

Institutlederkredsen drøftede, hvorvidt VIP’er skal aflønnes/kompenseres for varetagelse af bedømmelsen af de fagspecifikke tests. Der var enighed om ikke at fastlægge en generel fakultetspolitik. Evt. spørgsmål henvises til institutledernes afgørelse, jf. institutternes praksis om hvilke type af opgaver, der kompenseres for. 1. **EliteForsk-prisen 2020.**

De drøftede kandidatforslag Der udarbejdes Pure-rapporter. På den baggrund beslutter dekanen hvilken af de to kandidater, der indstilles til EliteForskprisen-2020. *(Relevant institutleder er efterfølgende bedt om at fremsende faglig begrundelse, CV og publikationsliste til Gitta Stærmose senest den 2. april).* 1. **Priser – SDU.**
2. Innovationsprisen. Sagen blev drøftet.
3. Forskningsformidlingsprisen. Sagen blev drøftet.

For begge priser gælder, at den relevante institutleder er anmodet om at fremsende CV og ca. ½ sides begrundelse til Gitta Stærmose senest den 14. maj 2019. 1. **Carlsbergfondets Forskningspris 2019.**

Institutlederkredsen drøftede sagen og var enige om indstilling af kandidat. Den relevante institutleder er anmodet om at fremsende motiveret indstilling, CV og publikationsliste til Gitta Stærmose senest den 14. maj. 1. **Forslag til bestyrelsesmedlemmer til Danmarks Frie Forskningsfond (DFF) samt medlemmer til de faglige forskningsråd i fonden.**

Institutlederkredsen drøftede sagen. Der var enighed om at fremsende kandidatforslag inden for ’Nyere historie (efter 1750)’ til såvel bestyrelsen til DFF samt Forskningsrådet for Kultur og Kommunikation. *(Indstilling sendes til Gitta Stærmose senest den 2. april. SDU RIO’s frist er den 3. april).*1. **Æresdoktorer – turnus.**

Institutlederkredsen fastholdt hidtidig turnus, dvs.2019 – Institut for Historie2020 – Institut for Kulturvidenskaber2021 – Institut for Design og Kommunikation2022 – Institut for Sprog og Kommunikation*(Efterfølgende viste det sig, at Institut for Histories kandidat ikke kunne møde frem til årsfesten, hvorfor Institut for Kulturvidenskaber i stedet indstiller en æresdoktor i 2019).*1. **Bæredygtighed ved SDU og HUM v/dekanen.**

Dekanen oplyste, at dekankredsen og universitetsdirektøren har holdt møde, hvor det blev besluttet at etablere et forum hvor alle (VIP, TAP og studerende) der har interesse i bæredygtighed kan bidrage. Med udgangspunkt i de strategiske rammesætninger skal institutlederkredsen drøfte bæredygtighed i forhold til de 17 verdensmål, som det vil være relevant at arbejde med i forhold til organisation, arbejdsplads, forskning og uddannelse. Ledelsesseminaret i august 2019 vil bl.a. behandle spørgsmålet om FN’s verdensmål. Der planlægges afholdt møde med Laura Feldt, Christian Høgel samt repræsentanter for AR i forhold til bæredygtighed.  Med henblik på en opsamling af eksisterende tiltag bedes institutlederne melde tilbage, om der allerede arbejdes hermed i forhold til administration, forskning og uddannelse, og i positivt fald hvordan dette sker?1. **Nyt fra**

Prodekanen oplyste, man på dekanmødet havde nedsat en arbejdsgruppe om censorkorps, harmonisering af censornormer samt behov for mere digitalisering. Som en konsekvens af lov om gennemsigtighed skal undervisningsevalueringer publiceres offentligt. Det overvejes som konsekvens blandt andet delvist at harmonisere evalueringerne på tværs af fakultetet, samt at publicere pr. semester pr. uddannelse og således uden visning på personniveau. Men fakultetet afventer en juridisk afklaring af det præcise krav i lovgivningen. Dekanen oplyste, at der skal etableres en ny praksis i forhold til myndighedsbetjening og aftalen mellem Deloitte, IKV og en række UC’er.Martin Rheinheimer nævnte, at Aarhus Universitet ønsker at åbne en kandidatuddannelse i marinarkæologi. Der er tale om en dansksproget uddannelse. Han nævnte herudover en række arbejdsmiljøemner – ph.d.-studerendes arbejdsvilkår, støj mm. 1. **Eventuelt.**

Intet at bemærke. **B-punkter:**SDU PhD Award – Efter mødet er det blevet besluttet, at Akademisk Råd er det endelige indstillingsorgan på tværs af alle fakulteter. Fakultetets procedure er herefter: SDU PhD Award bliver tildelt for et fremragende/excellent ph.d.-projekt. Der uddeles hvert år fem priser - én pr. fakultet. Uddeling sker ved den årlige ph.d.-afslutning. Fakultetets proces er følgende: Institutlederne modtager oversigt over potentielle kandidater (perioden 1. maj 2018 – 30. april 2019). Institutlederne anmodes om inden for given frist at fremsende kandidatforslag til Gitta Stærmose. Hovedkriterium for tildeling: Den særligt gode afhandling/det særligt gode projekt bedømt på baggrund af forskningside og forskningshøjde. ISK, IH og IDK kan hver fremsende et forslag. IKV to forslag. Ph.d.-skolelederen, formanden for Akademisk Råd og dekanen udvælger blandt de indkomne kandidatforslag og inddragelse af ph.d.-bedømmelsesudvalgenes endelige indstillinger. Indstilling sendes til Akademisk råd. Akademisk Råd behandler indstillingen og beslutter, hvilken ph.d.-kandidat der skal tildeles PhD Award. Ph.d.-skolen informerer i forlængelse herefter Rektorsekretariatet om HUM’s kandidat. Med venlig hilsenSimon TorpDekan |
|  |